1. Conform propunerii de modificare a Regulament(EU) 2021/2115, privind acordarea unei derogari în ceea ce privește normele GAEC 8 pentru anul de cerere 2024, ponderea de 7% poate fi asigurată prin următoarele posibilități:
· teren arabil la nivel de fermă destinat zonelor și elementelor neproductive, inclusiv terenurile lăsate în pârloagă și/sau
· culturi fixatoare de azot și/sau/
· culturi secundare (catch crops)

· În cazul aplicării primei opțiuni - teren arabil la nivel de fermă destinat zonelor și elementelor neproductive, inclusiv terenurile lăsate în pârloagă - înțelegem că flexibilitatea oferită de COM poate fi de fapt mai restrictivă decât actuala prevedere a GAEC 8, care prevede ponderea minimă de 4% din terenul arabil la nivel de fermă alocat zonelor și elementelor neproductive. 

· În cazul  opțiunii 3 - culturi secundare (catch crops)  se menționează un factor de ponderare de 0,3. In acest sens, vă rugăm să ne precizați cum se va aplica factorul de ponderare și dacă în cazul in care fermierul va alege să aplice în cadrul GAEC 8 doar culturi secundare, procentul de 7% va mai fi sau nu valabil? De fapt, în cazul unei ferme de 100 de ha arabile, peste 23ha trebuie cultivate în cultura secundară! 

2. Referitor la art. 1, paragraf 2 – , în RO una dintre ecoscheme (PD-04) care vizează terenul arabil, are ca cerința de bază GAEC 8. 

Astfel, condiția obligatorie  începând cu anul 2024 este acea de a rezerva un procent de 5% din teren arabil pentru elemente neproductive (inclusiv pârloagă).
În plus, a doua condiție este de a cultiva o pondere minimă din totalul terenului arabil declarat culturi leguminoase, bogate în proteină vegetală, fixatoare de azot în procent de 5% începând cu 2024.
În aceste condiții, prin aplicarea la nivelul RO a derogării (cultura secundară sau culturi fixatoare de azot pentru tot procentul de 7%) cum vom putea aplica ecoschema?

3. Întelegem din preambul 14 – ca se aplica retroactiv, de la 01.01.2024. Puteti confirma?

4. Dorim să știm dacă, în momentul elaborării draftului de regulament prin care s-a propus această soluție s-a realizat și o analiză economică de impact asupra veniturilor fermierilor, întrucât înființarea culturilor fixatoare de azot fără folosirea PPT, în condițiile deficitului de apă nu este profitabilă, fermierii riscând să nu își recupereze nici măcar cheltuielile de înființare.  Precizăm că principalul obiectiv al plăților directe PAC este de asigurare a unor venituri echitabile pentru fermierii din UE și sustenabilitatea economică a producției agricole in UE iar fără o asemenea analiză, oportunitatea acestei propuneri de flexibilizare a GAEC8 ridică semne de întrebare.

În plus, o cultura de leguminoase sau fixatori de azot fără aplicarea PPP -uri nu este rentabila nu doar din cauza lipsei apei ci și a faptului ca sunt culturi sensibile la dăunatori și boli și pierderile de producție sunt între 50-100%. Mai mult, atunci când urmezi cu orice alta cultură, pe aceste suprafețe ai probleme mari cu dăunătorii polifagi (ex. afide) și trebuie sa aplici cel puțin 1 tratament în plus cu insecticid. Și atunci unde este beneficiul pentru mediu?

